**דף עבודה- קטע מתוך מאמרה של רוני מגידוב 'חלום שלמה בגבעון'**

המאמר כולו מפורסם באתר מקראנט [בקישור](http://mikranet.cet.ac.il/pages/item.asp?item=13223&author=591)

בתחילת מלכות שלמה, לאחר שהגיע לבמה הגדולה בגבעון והקריב שם אלף עולות, ה' נראה אל שלמה בחלום הלילה. בחלום הציע ה' לשלמה להעניק לו כל שיבקש. שלמה בחר ב"לֵב שֹׁמֵעַ לִשְׁפֹּט אֶת עַמְּךָ לְהָבִין בֵּין טוֹב לְרָע" (מלכים א פרק ג ח פסוק ט). בקשתו נענתה, ובנוסף לה קיבל שלמה גם עושר, כבוד ואריכות ימים.

 **שני הסברים אפשריים לבקשתו של שלמה:**

* בחלומו הביע שלמה חוסר ביטחון: "וְאָנֹכִי נַעַר קָטֹן לֹא אֵדַע צֵאת וָבֹא" (מלכים א פרק ג פסוק ז).

לעיתים גם כשתכונה מסוימת קיימת באדם היכולת לממשה במלואה מותנית בביטחון שהיא אכן קיימת בו, ולכן שלמה הרגיש צורך לבקש מאלוהים שיעניק לו חוכמה אף על פי שכבר הייתה לו.

* החלום מאפשר לשלמה לגלות צד באישיותו שהיה קיים בה גם קודם, אך לא זכה להכרה ולפיתוח מצידו. עתה ברור לו כי אלוהים העניק לו חוכמה ואומנם יכולתו להשתמש בתכונה זו מועצמת.

**מגמת הסיפור**

אפשרות נוספת להבין את בקשת שלמה היא במסגרת מגמת הסיפור שבה הוא מוצג כמלך המבקש חוכמה ותבונה לצורך ביצוע משימת מנהיגות – לטובת העם. שלמה ביקש מה' תכונה שיש לה השפעה ישירה על איכות השלטון. ייתכן שסיפור החלום בגבעון הוא חלק מתעמולה שנועדה לפאר את המלך ואת חידושיו ולתת להם תוקף. שלמה חיסל את מתנגדיו (מל"א, פרק ב' /לו-מו'), העביד את העם במפעלי הבנייה שלו וקמו לו מתנגדים בעיקר מהצפון.[[1]](#footnote-1) ייתכן שסיפור החלום בגבעון היה חלק מהמאמץ ההסברתי של חצר שלמה. מאמץ זה ניסה להתמקד כנראה בשני עניינים:

* ההתמודדות עם נסיבות עלייתו של שלמה לשלטון. אדוניה, האח הבכור של שלמה, היה יורש העצר הטבעי. החלום בגבעון העניק לשלמה הכרה אלוהית.
* ההתמודדות עם גורמים מבנימין המתנגדים לשלמה וממשיכים לתמוך בבית שאול (סיפור שמעי בן גרא מבני משפחת שאול, שקילל את דוד בשעה שברח מירושלים בזמן מרד אבשלום מלמד על המשך ההתנגדות לבית דוד). גבעון, המקום שבו מתרחש סיפור החלום, הוא עיר מרכזית בבנימין. התגלות ה' לשלמה בבמה בגבעון היא במטרה לחזק את הכרת בני בנימין בו.

מיד לאחר סיפור החלום והתממשות תכונת החוכמה בסיפור משפט שלמה, נאמר: "וַיְהִי הַמֶּלֶךְ שְׁלֹמֹה מֶלֶךְ עַל כָּל יִשְׂרָאֵל" (מלכים א פרק ד פסוק א).

סיפור חלום שלמה בגבעון מצייר דמות של מלך חכם שתכונת החוכמה הועצמה בו כי האל בעצמו העניק לו אותה. הסיפור מכיל פרטים המאפשרים גם למתנגדי בית דוד להכיר בתוקף האלוהי של מלכות שלמה.

**שאלות בעקבות המאמר:**

1. ציינו שתי סיבות אישיות לבקשת שלמה לחוכמה.
2. ציינו סיבה פוליטית לבקשת שלמה חוכמה ותנו שתי דוגמאות המוכיחות כי היה לשלמה צורך לבסס את מלכותו בהכרה אלוהית.
1. נלמד על כך בהמשך. [↑](#footnote-ref-1)